265 [H]ortus

Secundum Ysidorum, *Ethymologiarum,* libro 17, hortus dicitur eo quod in aliquid oriatur, sed in siluis non sic. In ecclesia que est hortus Christi sunt vtiles arbores atque inutiles, sed in ecclesiis hereticorum que sunt sicut silue deserte nichil crescit, id est, nemo bonus. Vnde notandum est quod hortus tripliciter differt a campo. Primo quia hortus concluditur. Secundo quia colitur. Tercio quia propinquius domui ponitur.[[1]](#endnote-1) Sic ecclesia religio uel anima fidelis concluditur certis obseruanciis, colitur bonis exerciciis.

De primo, Can. 4[:12]: *Hortus conclusus soror mea, hortus, fons signatus*. Hortolanus prudens concludit reclinatorium suum, penitencia est demon accedat. Vnde dicitur, Luc. 13[:18-19]: *Simile est regnum* celi, *grano sinapis, quod acceptum homo* mittit *in hortum suum*. Granum sinapia pugitiuum est et amarum est. Ideo illi assimilatur regnum celi quia per punctiones et amaritudines penitentie peruentiur ad illud ad litteram Paladius, *De agricultura*, libro 24, docet hortum debere concludi spinis densis et acutis que prohibeant ab ingressu nociuorum. Sed debet anima circumcludi penitentia, sed est aliqua spina que non prohibet ingressum peccati, Bar. 6[:70]: *In horto* meo *alba spina*, *supra quam* que *omnis avis sedet*. Sic super albam spinam penitentie molles sedent, cogitaciones et spiritus immundi et nidificant. Sed sicut contingit in hortis quod auis facit nidum et non apparet donec ceciderint folia arborum, sic in multis personis diabolus nidificat sed non apparet donec gloria carnis ceciderit versus diem iudicii, Ysai. 1[:29]: *Erubescetis super* hortum quo *elegeratis*.

¶ De secundo, dicit Bernardus *Super Cantica*, homilia 47, campus et hortus autem ad hoc quod floreat, humana manu et arte excolitur. Sic communis tam post mundi floret sine exercicio bonorum operum, sed hortus ecclesie non floret sine laboribus bone culture. Ideo dicitur Jer. 31[:12]: *Erit anima eorum quasi hortus irriguus*. Hoc enim parcet ad culturam horti ut irrigetur, Eccli. 24[:42]: *Rigabo hortum meum plantationum, et inebriabo prati mei fructum*. Et Num. 24[:5] dicitur *Quam pulchra* sunt tabernacula tua, Jacob, ut horti iuxta fluuios irrigui pauperes qui non habent nisi parcium hortum cum magna diligencia excolunt illum ut habeat ex eo vnde viuant. Sed nos pauperes nichil habemus post hanc uitam nisi hortum anime. Ideo bonum esset excolere in presenti ut fructibus eius viuamus postmodum, Amos 9[:14]: *Facient hortos, et comedent fructus eorum*. Sed hic est aduertentum illud quod narrat Quintilianus in libro *Declamationum*, suarum de quodam paupere habente apes iuxta hortum diuitis. Vitini sui qui de floribus diuitis pascebantur. Vnde inuidens diues intoxicauit flores suos ut in apes morerentur. Sic Christus habet apes, id est, sancta desideria in cordibus fidelium suorum que diabolus nititur extinguere. Inde est quod Iudas transtorrentem osculando Christum effudit venenum tradendo eum ad mortem, Joan. 18[:2].

¶ De tercio, Gen. 2[:8]: *Plantaverat Dominus paradisum* in oriente quasi iuxta semetipsum *in quo posuit hominem*. Quasi volens eum de horto ecclesie sue specialem curam habere. Nam secundum Philosophum, 8, *Phisicarum*, dicens moriente habet locum suum sicut rex Achab quia vinea Naboth extra vicina domui suo desiderauit eam ut faceret sibi hortum de illa, 3 Reg. 21[:2]. Sic rex Salomon fecit sibi *hortos et pomeria et* conseuit *cuncti generis arboribus*, Eccle. 2[:5]. Sic in horto ecclesie ordinauit Deus de omni genere hominum fructum facere. Vnde non sine causa Maria Magdalena existimabat Iesum esse hortolanum, Joan. 20[:15]. Quia reuera ipse plantat et rigat et euellit nociua de horto suo. Vnde ipse dicit sponsa, Can. 5[:1], descendat *in hortum suum, et comedat fructum pomorum suorum*. Nam mundus iste quasi hortus Dei est secundum illud Joel 2[:3]: *Quasi hortus voluptatis terra coram* *eo*. Ante hortum Christi terra erat quasi derelictus spinis vicorum et errorum plenus sed Christus descendens eam eruderauit, Ezeh. 36[:35]: *Terra inculta facta est ut hortus voluptatis*. Quod contingit quod hortolanus ponit pueros ad colligendum fructus in horto. /f. 83ra/ Et si illi eicerint fructus extra hortum ad socios suos foris stantes participare poterunt cum exierint, quia hortolanus non permittit eos ad multum exportare. Sic illos qui hic abundant, si proiecerint dum bonis suis, ad pauperes participabunt postmodum cum eis, quia hinc nichil exportabant, Can. 8[:13]: Qui *habitas in hortis, fac [me] audire vocem tuam*. Rex Assuerus inuitabat omnem populum ad magnum *conuiuium* suum quod erat *in vestibulo horti*, Esth. 1[:5].

1. ponitur ] *add*. sic F.128. [↑](#endnote-ref-1)